En Toyota Aygo er total udbrændt efter endnu en formodet påsat bilbrand.

Ejeren af en Toyota Aygo på P-pladsen Konvalvej fik sig en negativ overraskelse i nat. Lidt efter klokken 1 i nat, udbrændte hans bil nemlig. - Pludselig var der ild i den, og selvom vores patruljevogn var der hurtigt og prøvede at slukke ilden med deres pulverslukker, så brændte bilen totalt ud, siger vagtchef ved Nordjyllands Politi Karsten Kristensen. - Angiveligt er den påsat. Ellers er det mærkeligt at en bil bryder ud i flammer, siger vagtchef ved Nordjyllands Politi Karsten Kristensen. Bilens ejer er ifølge Nordjyllands Politi uvidende over, hvorfor ilden skulle være påsat.